Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, unibertsitateaz bestelako ikastetxeetako elkarbizitza-batzordeen osaerari buruzkoa. Galdera 2018ko ekainaren 29ko 93. Nafarroako Parlamentuko Aldizkari Ofizialean argitaratu zen.

Iruñean, 2018ko uztailaren 30ean

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-18/PES-00150 idatzizko galdera aurkeztu du. Hauxe da Nafarroako Gobernuko Hezkuntzako kontseilariaren informazioa:

Ikastetxeek, beren autonomia baliatuz, elkarbizitza-batzordeetan guraso edo tutoreren bat sar dezakete, ordezkaritasun handieneko guraso elkarteak aukeratua.

Ez dakigu gurasoen, tutoreen edo ikasleen ordezkaririk sartu den ikastetxeetako elkarbizitza-batzordeetan.

Hezkuntza Departamentuak ikastetxe bakoitzean hartzen den erabakia errespetatuko du, figura horiek elkarbizitza-batzordean sartzeari dagokionez.

Dena dela, ikastetxeetako zuzendariei ohartaraziko die, adingabeen eta haien familien babesa eta pribatutasuna helburu, zenbait kasutan gomendagarria izan daitekeela familiek elkarbizitza-arazoen ebazpenean esku ez hartzea. Betiere, ukitutako pertsonen nahia errespetatu behar da.

Iruñean, 2018ko uztailaren 30ean

Hezkuntzako kontseilaria eta Gobernuko eleduna: María Solana Arana